deltakraft
Store norske leksikon,Realfag,Fysikk,Atom- og kjernefysikk
Deltakraft er innen fysikk en kraft mellom to partikler som matematisk modelleres med en deltafunksjon. Dette betyr at kraften er uendelig stor dersom partiklene er på nøyaktig samme sted, og ellers er den null.
En deltakraft kan brukes i kjernefysikk og partikkelfysikk som en tilnærming for den sterke vekselvirkningen mellom to partikler. Beskrivelse Selv om deltakraften er uendelig i et gitt punkt, vil den over en viss romlig utstrekning anta en endelig verdi. Det tilhørende potensialet beskrives matematisk ved V = V0δ(x1-x2), der x1 og x2 er posisjonen for de to partiklene og δ er den såkalte deltafunksjonen. Deltafunksjonen, δ(x), er uendelig stor for x= 0 og null ellers. Funksjonen har sin betydning når den er tolket som en fordeling, der integralet av funksjonen over alle x antar verdien 1. Les mer i Store norske leksikon sterk vekselvirkning kjernefysikk